title: 2005 m. spalio 26 d.  Europos Parlamento ir Tarybos direktyva 2005/64/EB dėl motorinių transporto priemonių tipų patvirtinimo, atsižvelgiant į galimybę jas pakartotinai naudoti, perdirbti ir atnaujinti, bei iš dalies keičianti Tarybos direktyvą 70/156/EEB

text:
25.11.2005

               LT

               Europos Sąjungos oficialusis leidinys

               L 310/10

      EUROPOS PARLAMENTO IR TARYBOS DIREKTYVA 2005/64/EB
   2005 m. spalio 26 d.
   dėl motorinių transporto priemonių tipų patvirtinimo, atsižvelgiant į galimybę jas pakartotinai naudoti, perdirbti ir atnaujinti, bei iš dalies keičianti Tarybos direktyvą 70/156/EEB
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Pagal 2000 m. rugsėjo 18 d. Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (3) reikėtų įtvirtinti atitinkamas nuostatas siekiant, kad patvirtinto tipo transporto priemonės, priklausančios M1 ir N1 kategorijoms, galėtų patekti į rinką tik tada, jei mažiausiai 85 % jų masės tinka pakartotinai naudoti ir (arba) perdirbti ir jei mažiausiai 95 % jų masės tinka pakartotinai naudoti ir (arba) atnaujinti.

               (2)

               Sudėtinių dalių pakartotinis naudojimas, medžiagų perdirbimas ir atnaujinimas yra svarbi Bendrijos atliekų tvarkymo strategijos dalis. Todėl siekiant palengvinti transporto priemonių apdorojimą kai šios tampa nebetinkamos eksploatuoti, turėtų būti reikalaujama, kad transporto priemonių gamintojai ir jų tiekėjai atsižvelgtų į šiuos aspektus pačiais pirmaisiais naujų transporto priemonių kūrimo etapais.

               (3)

               Ši direktyva yra viena iš Bendrijos transporto priemonių tipo patvirtinimo sistemos, sukurtos pagal 1970 m. vasario 6 d. Tarybos direktyvą 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo (4), atskirųjų direktyvų.

               (4)

               Šiuo metu transporto priemonių tipo patvirtinimo sistemą privaloma taikyti M1 kategorijai priklausančioms transporto priemonėms, o artimiausiu metu ji bus taikoma visoms transporto priemonėms. Dėl to būtina į transporto priemonių tipo patvirtinimo sistemą įtraukti priemones, susijusias su galimybe pakartotinai naudoti, perdirbti ir atnaujinti transporto priemones.

               (5)

               Taip pat būtina įtvirtinti atitinkamas nuostatas atsižvelgiant į tai, kad N1 kategorijos transporto priemonėms kol kas nėra taikoma visa transporto priemonių tipo patvirtinimo sistema.

               (6)

               Siekiant užtikrinti galimybę patikrinti gamintojo pateiktus atitikimo ISO 22628: 2002 standartui skaičiavimus, gamintojas tipą tvirtinančiai institucijai turėtų suteikti galimybę susipažinti su visa technine informacija, kuri susijusi su sudėtinėmis dalimis ir atitinkamomis jų masėmis.

               (7)

               Gamintojo pateikti skaičiavimai atliekant transporto priemonės tipo patvirtinimą gali būti deramai patvirtinti tik tada, jeigu gamintojas laikosi tinkamos tvarkos ir procedūrų tvarkant iš tiekėjų gaunamą informaciją. Prieš patvirtindama transporto priemonės tipą, kompetentinga įstaiga turėtų atlikti išankstinį šios tvarkos ir procedūrų įvertinimą ir išduoti sertifikatą, kuriame nurodoma, kad jos yra atliekamos patenkinamai.

               (8)

               Reikia įvertinti įvairių faktorių įtaką atliekant tinkamumo perdirbti ir atnaujinti laipsnio skaičiavimus, atsižvelgiant į nebenaudojamų transporto priemonių apdorojimo procesą. Todėl gamintojas turėtų pasiūlyti nebenaudojamų transporto priemonių apdorojimo strategiją ir išsamiai ją paaiškinti kompetentingai įstaigai. Ši strategija turėtų būti pagrįsta patvirtinta technologija, kurią jau galima naudoti arba kuri yra kuriama tuo metu, kai kreipiamasi dėl transporto priemonės tipo patvirtinimo.

               (9)

               Specialiosios paskirties transporto priemonės yra sukonstruotos specifinėms funkcijoms atlikti ir dėl to joms reikalingi specialūs kėbulo įrenginiai, kurių nekontroliuoja vien tik gamintojas. Dėl to negalima tinkamai apskaičiuoti šių transporto priemonių tinkamumo perdirbti ir atnaujinti laipsnio. Todėl šioms transporto priemonėms nereikėtų taikyti su apskaičiavimu susijusių reikalavimų.

               (10)

               Nebaigtos gaminti transporto priemonės sudaro ženklią N1 kategorijos transporto priemonių dalį. Bazinės transporto priemonės gamintojas negali apskaičiuoti baigtos gaminti transporto priemonės tinkamumo perdirbti ir atnaujinti laipsnio, nes rengiant bazinės transporto priemonės projektą neturima duomenų apie tolesnius konstravimo etapus. Dėl to turėtų būti reikalaujama, kad tik bazinė transporto priemonė atitiktų šios direktyvos reikalavimus.

               (11)

               Smulkiomis serijomis gaminamos transporto priemonės užima labai nedidelę rinkos dalį, todėl jei jas gaminant būtų laikomasi šios direktyvos reikalavimų, tai duotų labai nedaug naudos aplinkai. Todėl tokioms transporto priemonėms neturėtų būti taikomi kai kurie šios direktyvos reikalavimai.

               (12)

               Pagal Direktyvą 2000/53/EB, siekiant užtikrinti saugą keliuose ir aplinkos apsaugą turėtų būti imamasi tinkamų priemonių užkirsti kelią pakartotinai naudoti kai kurias sudėtines dalis, išimamas iš nebenaudojamų transporto priemonių. Šios priemonės turėtų būti taikomos tik tuo atveju, kai sudėtinės dalys pakartotinai naudojamos gaminant naujas transporto priemones.

               (13)

               Pagal šioje direktyvoje išdėstytus reikalavimus, gamintojai privalės pateikti papildomus duomenis dėl tipo patvirtinimo, todėl šios nuostatos taip pat turėtų būti įtrauktos į Direktyvą 70/156/EEB, kurioje nustatomas išsamus duomenų, reikalaujamų pateikti siekiant patvirtinti tipą, sąrašas. Todėl būtina atitinkamai iš dalies pakeisti tą direktyvą.

               (14)

               Šios direktyvos suderinimui su mokslo ir technikos pažanga reikalingos priemonės turi būti priimtos pagal Direktyvos 70/156/EEB 13 straipsnio 3 dalyje numatytą reguliavimo procedūrą.

               (15)

               Kadangi šios direktyvos tikslo – kuo labiau sumažinti nebenaudojamų transporto priemonių žalą aplinkai reikalaujant, kad gaminant transporto priemones jau nuo pradinio gamybos etapo būtų atsižvelgiama į jų tinkamumą pakartotinai naudoti, perdirbti ir atnaujinti – valstybės narės negali deramai pasiekti veikdamos atskirai, ir kadangi dėl jo masto ir poveikio to tikslo būtų geriau siekti Bendrijos lygmeniu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti.

               (16)

               Pagal Tarpinstitucinio susitarimo dėl geresnės teisės aktų leidybos (5) 34 punktą valstybės narės bus paragintos savo ir Bendrijos interesų labui parengti lenteles, kurios kiek įmanoma labiau atspindėtų šios direktyvos bei jos perkėlimo priemonių santykį, ir viešai jas paskelbti,

         PRIĖMĖ ŠIĄ DIREKTYVĄ:
   1 straipsnis
   Dalykas
   Šia direktyva nustatomos administracinės ir techninės transporto priemonių, kurioms taikomas 2 straipsnis, tipo patvirtinimo nuostatos, siekiant užtikrinti I priede nustatytą mažiausią pakartotinai naudojamų, perdirbamų ir atnaujinamų jų sudėtinių dalių ir medžiagų procentinį kiekį.
   Joje įtvirtinamos konkrečios nuostatos siekiant užtikrinti, kad sudėtinių dalių pakartotinis naudojimas nekeltų pavojaus saugai ar aplinkai.
   2 straipsnis
   Taikymo sritis
   Ši direktyva taikoma transporto priemonėms, priklausančioms M1 ir N1 kategorijoms, kaip numatyta Direktyvos 70/156/EEB II priedo A dalyje, bei tokių transporto priemonių naujoms arba pakartotinai naudojamoms sudėtinėms dalims.
   3 straipsnis
   Išimtys
   Nepažeidžiant 7 straipsnio nuostatų taikymo, ši direktyva netaikoma:

               a)

               specialiosios paskirties transporto priemonėms, kaip apibrėžta Direktyvos 70/156/EEB II priedo A dalies 5 punkte;

               b)

               daugeliu etapų konstruojamoms transporto priemonėms, priklausančioms N1 kategorijai, su sąlyga, kad bazinė transporto priemonė atitinka šios direktyvos reikalavimus;

               c)

               smulkiomis serijomis gaminamoms transporto priemonėms, kurios minimos Direktyvos 70/156/EEB 8 straipsnio 2 dalies a punkte.

         4 straipsnis
   Sąvokų apibrėžimai
   Šioje direktyvoje vartojami šie sąvokų apibrėžimai:

               1)

               „transporto priemonė“ – tai motorinė transporto priemonė;

               2)

               „sudėtinė dalis“ – tai bet kuri dalis ar jų visuma, naudojama gaminant transporto priemonę. Tai apima ir sudėtines dalis bei atskirus techninius mazgus, kaip apibrėžta Direktyvos 70/156/EEB 2 straipsnyje;

               3)

               „transporto priemonės tipas“ – tai transporto priemonės tipas, kaip apibrėžta Direktyvos 70/156/EEB II priedo B dalies 1 ir 3 punktuose;

               4)

               „eksploatuoti netinkama transporto priemonė“ – tai transporto priemonė, kaip apibrėžta Direktyvos 2000/53/EB 2 straipsnio 2 punkte;

               5)

               „pavyzdinė transporto priemonė“ – tai tam tikro transporto priemonės tipo variantas, kurį tipą tvirtinanti institucija, pasikonsultavusi su gamintoju ir laikydamasi I priede nustatytų kriterijų, pakartotinio naudojimo, perdirbimo ir atnaujinimo požiūriu nustato esant problemiškiausiu;

               6)

               „daugeliu etapų konstruojama transporto priemonė“ – tai transporto priemonė, kuri pagaminama per daugelį konstravimo proceso etapų;

               7)

               „bazinė transporto priemonė“ – tai transporto priemonė, kaip apibrėžta Direktyvos 70/156/EEB 2 straipsnio ketvirtoje įtraukoje, kuri naudojama pirmame daugiaetapinio konstravimo proceso etape;

               8)

               „daugiaetapinis konstravimas“ – tai procesas, kurio metu transporto priemonė pagaminama per kelis konstravimo etapus, į bazinę transporto priemonę įmontuojant naujų sudėtinių dalių arba jas keičiant;

               9)

               „pakartotinis naudojimas“ – tai pakartotinis naudojimas, kaip apibrėžta Direktyvos 2000/53/EB 2 straipsnio 6 punkte;

               10)

               „perdirbimas“ – tai perdirbimas, kaip apibrėžta Direktyvos 2000/53/EB 2 straipsnio 7 punkto pirmajame sakinyje;

               11)

               „energijos gavyba“ – tai energijos gavyba, kaip apibrėžta Direktyvos 2000/53/EB 2 straipsnio 7 punkto antrajame sakinyje;

               12)

               „naudojimas“ – tai naudojimas, kaip apibrėžta Direktyvos 2000/53/EB 2 straipsnio 8 punkte;

               13)

               „tinkamumas pakartotinai naudoti“ – tai galimybė pakartotinai naudoti iš eksploatuoti netinkamos transporto priemonės išimtas sudėtines dalis;

               14)

               „tinkamumas perdirbti“ – tai galimybė perdirbti iš eksploatuoti netinkamos transporto priemonės išimtas sudėtines dalis ar medžiagas;

               15)

               „tinkamumas atnaujinti“ – tai galimybė atnaujinti iš eksploatuoti netinkamos transporto priemonės išimtas sudėtines dalis ar medžiagas;

               16)

               „transporto priemonės tinkamumo perdirbti laipsnis (Rcyc)“ – tai procentais išreikšta naujos transporto priemonės masės dalis, kurią galima pakartotinai panaudoti ir perdirbti;

               17)

               „transporto priemonės tinkamumo atnaujinti laipsnis (Rcov)“ – tai procentais išreikšta naujos transporto priemonės masės dalis, kurią galima pakartotinai panaudoti ir atnaujinti;

               18)

               „strategija“ – tai didelio masto planas, kai imamasi suderintų veiksmų ir techninių priemonių, susijusių su išmontavimu, išardymu ar kitais panašiais veiksmais, medžiagų perdirbimu ar atnaujinimu, siekiant užtikrinti norimą perdirbimo ir atnaujinimo laipsnį kuriant transporto priemonę;

               19)

               „masė“ – tai parengtos eksploatuoti transporto priemonės masė, kaip apibrėžta Direktyvos 70/156/EEB I priedo 2.6 punkte, bet neįskaičiuojant vairuotojo masės, kuri sudaro apie 75 kg;

               20)

               „kompetentinga įstaiga“ – tai subjektas, pvz., techninė tarnyba arba kita esama įstaiga, kuriai valstybė narė yra pavedusi atlikti pirminį gamintojo įvertinimą ir išduoti atitikties sertifikatą, laikantis šios direktyvos nurodymų. Kompetentinga įstaiga gali būti tipą tvirtinanti institucija, jei jos kompetencija šioje srityje yra deramai įforminta dokumentais.

         5 straipsnis
   Tipo patvirtinimo nuostatos
   1.   Jei tinkama, valstybės narės išduoda EB tipo arba nacionalinio tipo patvirtinimą, atsižvelgdamos į galimybę pakartotinai naudoti, perdirbti ir atnaujinti, tik toms transporto priemonėms, kurios atitinka šios direktyvos reikalavimus.
   2.   Taikydamas 1 dalį, gamintojas tipą tvirtinančiai institucijai suteikia galimybę susipažinti su išsamia technine informacija, kuri reikalinga I priede nurodytiems skaičiavimams ir patikrinimams atlikti, apie medžiagų, naudojamų konstruojant transporto priemonę ir jos sudėtines dalis, rūšį. Tais atvejais, kai šiai informacijai taikomos intelektinės nuosavybės teisės arba ji yra susijusi su ypatingomis gamintojo ar jo tiekėjų turimomis žiniomis, gamintojas arba jo tiekėjai turi pateikti užtektinai informacijos, reikalingos siekiant tinkamai atlikti skaičiavimus.
   3.   Tinkamumo pakartotinai naudoti, perdirbti ir atnaujinti požiūriu valstybės narės užtikrina, kad gamintojas, pagal Direktyvos 70/156/EEB 3 straipsnio 1 dalį pateikdamas prašymą suteikti EB transporto priemonės tipo patvirtinimą, naudotų šios direktyvos II priede nurodytą duomenų pateikimo dokumento pavyzdį.
   4.   Tipą tvirtinanti institucija, pagal Direktyvos 70/156/EEB 4 straipsnio 3 dalį suteikianti EB tipo patvirtinimą, naudoja šios Direktyvos III priede pateiktą EB tipo patvirtinimo sertifikato pavyzdį.
   6 straipsnis
   Gamintojo pirminis vertinimas
   1.   Valstybės narės nesuteikia jokio tipo patvirtinimo pirmiausia neįsitikinusios, kad gamintojas laikosi tinkamos tvarkos ir procedūrų, kaip numatyta IV priedo 3 punkte, kad būtų tinkamai valdomi tinkamumo pakartotinai panaudoti, perdirbti ir atnaujinti aspektai, kuriems taikoma ši direktyva. Atlikus pirminį vertinimą gamintojui išduodamas sertifikatas, vadinamas „Atitikties IV priede išdėstytiems reikalavimams sertifikatas“ (toliau – atitikties sertifikatas).
   2.   Atliekant gamintojo pirminį vertinimą valstybės narės užtikrina, kad transporto priemonės tipui pagaminti naudotos medžiagos atitiktų Direktyvos 2000/53/EB 4 straipsnio 2 dalies a punkto nuostatas.
   Laikydamasi 9 straipsnyje nustatytos tvarkos Komisija nustato išsamias taisykles, reikalingas patikrinti, ar laikomasi šių nuostatų.
   3.   Taikant 1 dalį, gamintojas pasiūlo išmontavimo, sudėtinių dalių pakartotinio naudojimo, medžiagų perdirbimo ir atnaujinimo strategiją. Strategijoje atsižvelgiama į patvirtintas technologijas, kurias jau galima naudoti arba kurios yra kuriamos tuo metu, kai kreipiamasi dėl transporto priemonės tipo patvirtinimo.
   4.   Pagal IV priedo 2 punktą valstybės narės paskiria kompetentingą įstaigą, kuri atlieka gamintojo pirminį vertinimą ir išduoda atitikties sertifikatą.
   5.   Prie atitikties sertifikato pridedami atitinkami dokumentai ir gamintojo siūlomos strategijos aprašas. Kompetentinga įstaiga naudoja IV priedo priedėlyje pateiktą EB tipo patvirtinimo sertifikato pavyzdį.
   6.   Atitikties sertifikatas galioja ne mažiau kaip dvejus metus nuo jo išdavimo dienos iki naujos patikros.
   7.   Gamintojas praneša kompetentingai įstaigai apie bet kokį žymų pakeitimą, kuris galėtų turėti įtakos atitikties sertifikato galiojimui. Kompetentinga įstaiga, pasikonsultavusi su gamintoju, nusprendžia, ar reikia atlikti naują patikrą.
   8.   Pasibaigus atitikties sertifikato galiojimo laikui kompetentinga įstaiga, jei tinkama, išduoda naują atitikties sertifikatą arba pratęsia galiojimo laiką dar dvejiems metams. Tuo atveju, jei kompetentingai įstaigai pranešta apie padarytus žymius pakeitimus, ji išduoda naują atitikties sertifikatą.
   7 straipsnis
   Sudėtinių dalių pakartotinis naudojimas
   V priede išvardytos sudėtinės dalys:

               a)

               laikomos netinkamomis pakartotinai naudoti, apskaičiuojant tinkamumo perdirbti ir atnaujinti laipsnį;

               b)

               nėra pakartotinai naudojamos gaminant transporto priemones, kurioms taikoma Direktyva 70/156/EEB.

         8 straipsnis
   Direktyvos 70/156/EEB pakeitimai
   Direktyva 70/156/EEB iš dalies keičiama pagal šios direktyvos VI priedo nuostatas.
   9 straipsnis
   Pakeitimai
   Šios direktyvos pakeitimus, reikalingus jai pritaikyti prie mokslo ir technikos pažangos, priima Komisija, laikydamasi Direktyvos 70/156/EEB 13 straipsnio 3 dalyje nurodytos reguliavimo procedūros.
   10 straipsnis
   Tipo patvirtinimo įgyvendinimo terminai
   1.   Nuo 2006 m. gruodžio 15 d. valstybės narės transporto priemonėms, atitinkančioms šios direktyvos reikalavimus, negali:

               a)

               atsisakyti suteikti EB arba nacionalinį tipo patvirtinimą;

               b)

               uždrausti registruoti, parduoti ar pradėti naudoti naujas transporto priemones.

         2.   Nuo 2008 m. gruodžio 15 d. valstybės narės transporto priemonėms, neatitinkančioms šios direktyvos reikalavimų:

               a)

               atsisako suteikti EB tipo patvirtinimą;

               b)

               atsisako suteikti nacionalinį tipo patvirtinimą.

         3.   Neįvykdžius šios direktyvos reikalavimų, nuo 2010 m. liepos 15 d. valstybės narės:

               a)

               naujoms transporto priemonėms išduotus atitikties sertifikatus dėl Direktyvos 70/156/EEB 7 straipsnio 1 dalies tikslų laiko nebegaliojančiais;

               b)

               draudžia registruoti, parduoti arba pradėti naudoti naujas transporto priemones, išskyrus tuos atvejus, kai taikomas Direktyvos 70/156/EEB 8 straipsnio 2 dalies b punktas.

         4.   7 straipsnis taikomas nuo 2006 m. gruodžio 15 d.
   11 straipsnis
   Perkėlimas
   1.   Valstybės narės ne vėliau kaip iki 2006 m. gruodžio 15 d. priima ir paskelbia įstatymus ir kitus teisės aktus, būtinus šios direktyvos įgyvendinimui. Jos nedelsdamos perduoda Komisijai tų priemonių tekstą.
   Jos taiko tas priemones nuo 2006 m. gruodžio 15 d.
   Valstybės narės, priimdamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai pagrindinių šios direktyvos taikymo srityje priimamų nacionalinės teisės nuostatų tekstus.
   12 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.

   13 straipsnis
   Adresatai
   Ši direktyva skirta valstybėms narėms.

      Priimta Strasbūre, 2005 m. spalio 26 d.

            Europos Parlamento vardu

            Pirmininkas

         J. BORRELL FONTELLES

            Tarybos vardu

            Pirmininkas

         D. ALEXANDER

      (1)  OL C 74, 2005 3 23, p. 15.

      (2)  2005 m. balandžio 14 d. Europos Parlamento nuomonė (dar nepaskelbta Oficialiajame leidinyje) ir 2005 m. spalio 6 d. Tarybos sprendimas.

      (3)  OL L 269, 2000 10 21, p. 34. Direktyva su paskutiniais pakeitimais, padarytais Tarybos sprendimu 2005/673/EB (OL L 254, 2005 9 30, p. 69).

      (4)  OL L 42, 1970 2 23, p. 1. Direktyva su paskutiniais pakeitimais, padarytais Komisijos direktyva 2005/49/EB (OL L 194, 2005 7 26, p. 12).

      (5)  OL C 321, 2003 12 31, p. 1.

      PRIEDAS
      PRIEDŲ SĄRAŠAS

                  I priedas.

                  Reikalavimai

                  II priedas.

                  Informacinis dokumentas dėl EB transporto priemonės tipo patvirtinimo

                  III priedas.

                  EB tipo patvirtinimo sertifikato pavyzdys

                  IV priedas.

                  Gamintojo pirminis vertinimas

                  Priedėlis.

                  Atitikties sertifikato pavyzdys

                  V priedas.

                  Sudėtinės dalys, laikomos netinkamomis pakartotinai naudoti

                  VI priedas.

                  Direktyvos 70/156/EEB pakeitimai

         I PRIEDAS
         REIKALAVIMAI

                     1.

                     M1 ir N1 kategorijoms priklausančios transporto priemonės gaminamos taip, kad:

                                 —

                                 mažiausiai 85 % jų masės tiktų pakartotinai naudoti ir (arba) perdirbti,

                                 —

                                 mažiausiai 95 % jų masės tiktų pakartotinai naudoti ir (arba) atnaujinti,

                           kaip numatyta šiame priede nurodytose procedūrose.

                     2.

                     Kreipdamasis dėl tipo patvirtinimo, gamintojas pateikia tinkamai užpildytą, pagal ISO 22628: 2002 standarto A priedą parengtą duomenų pateikimo formą. Joje pateikiamas medžiagų suskirstymas.
                     Kartu pateikiamas išmontuotų sudėtinių dalių sąrašas, kurį gamintojas sudaro atsižvelgdamas į išmontavimo etapą ir pasiūlo jų apdorojimo būdą.

                     3.

                     Taikant 1 ir 2 punktus, gamintojas įrodo tipą tvirtinančiai institucijai, kad pavyzdinės transporto priemonės atitinka reikalavimus. Taikomas ISO 22628: 2002 standarto B priede pateiktas skaičiavimo būdas.
                     Tačiau gamintojas privalo gebėti įrodyti, kad bet kuris transporto priemonės tipo variantas atitinka šios direktyvos reikalavimus.

                     4.

                     Parenkant pavyzdinę transportą priemonę, atsižvelgiama į šiuos kriterijus:

                                 —

                                 kėbulo tipas,

                                 —

                                 galimi apdailos lygiai (1),

                                 —

                                 galima papildoma įranga (1), kuri gali būti įmontuota gamintojo atsakomybe.

                     5.

                     Jei tipą tvirtinanti institucija ir gamintojas kartu nenustato problemiškiausio tam tikro transporto priemonės tipo varianto pakartotinio naudojimo, perdirbimo ir atnaujinimo požiūriu, parenkama viena pavyzdinė transporto priemonė pagal:

                                 a)

                                 kiekvieną „kėbulo tipą“, kaip apibrėžta Direktyvos 70/156/EEB II priedo C dalies 1 punkte M1 kategorijos transporto priemonių atveju;

                                 b)

                                 kiekvieną „kėbulo tipą“, t. y. furgonas, važiuoklė su kabina, pikapas ar kt., N1 kategorijos transporto priemonių atveju.

                     6.

                     Skaičiuojant padangos laikomos tinkamomis perdirbti.

                     7.

                     Masė išreiškiama kilogramais vienos dešimtosios dalies tikslumu. Laipsnis išreiškiamas procentais vienos dešimtosios dalies tikslumu ir vėliau apvalinamas:

                                 a)

                                 jei skaičius po kablelio yra nuo 0 iki 4, apvalinama iki mažesnio skaičiaus;

                                 b)

                                 jei skaičius po kablelio yra nuo 5 iki 9, apvalinama iki didesnio skaičiaus.

                     8.

                     Tikrindama šiame priede nurodytus skaičiavimus, tipą tvirtinanti institucija užtikrina, kad šio priedo 2 punkte nurodyta duomenų pateikimo forma yra suderinama su rekomenduojama strategija, pridedama prie šios direktyvos 6 straipsnio 1 dalyje nurodyto atitikties sertifikato.

                     9.

                     Sudėtinių dalių medžiagoms ir masei tikrinti gamintojas pateikia transporto priemones ir sudėtines dalis, kaip reikalauja tipą tvirtinanti institucija.

            (1)  T. y. odiniai apmušalai, automobilio garso aparatūra, oro kondicionierius, lieto lydinio ratlankiai ir kt.

         II PRIEDAS
         INFORMACINIS DOKUMENTAS DĖL EB TRANSPORTO PRIEMONĖS TIPO PATVIRTINIMO
         pagal Tarybos direktyvos 70/156/EEB (1) I priedą siekiant EB transporto priemonių tipo patvirtinimo atsižvelgiant į jų tinkamumo pakartotinai naudoti, perdirbti ir atnaujinti galimybes
         Toliau pateikta informacija, jei tinkama, turi būti pateikta trimis egzemplioriais, o prie jos pridėtas turinys. Brėžiniai turi būti paruošti tinkamu masteliu ir pakankamai detaliai ant A4 dydžio lapo arba ant A4 dydžio aplanko. Jei yra nuotraukų, jos turi būti pakankamai detalios.

                     0.

                        BENDRA INFORMACIJA

                     0.1.

                     Markė (gamintojo prekės ženklas):…

                     0.2.

                     Tipas:…

                     0.2.0.1.

                     Važiuoklė:…

                     0.2.1.

                     Komercinis pavadinimas (-ai) (jei tinkama):…

                     0.3.

                     Tipo identifikavimo būdai, jei pažymėta ant transporto priemonės (b)…

                     0.3.1.

                     Šio žymėjimo vieta:…

                     0.4.

                     Transporto priemonės kategorija (c):…

                     0.5.

                     Gamintojo pavadinimas ir adresas:…

                     0.8.

                     Surinkimo gamyklos (-ų) adresas (-ai):…

                     1.

                        BENDROJI TRANSPORTO PRIEMONĖS KONSTRUKCIJOS CHARAKTERISTIKA

                     1.1.

                     Pavyzdinės transporto priemonės nuotraukos ir (arba) brėžiniai:…

                     1.2.

                     Visos transporto priemonės erdvinis brėžinys:…

                     1.3.

                     Ašių ir ratų skaičius:…

                     1.3.1.

                     Ašių su dvigubais ratais skaičius ir padėtis:…

                     1.3.3.

                     Sustiprintos ašys (skaičius, padėtis, sujungimas):…

                     1.7.

                     Vairuotojo kabina (priekinio valdymo arba gaubta) (z):…

                     3.

                        JĖGAINĖ (q) (tuo atveju, kai transporto priemonė gali naudoti benziną, dyzeliną ir t. t. arba kartu su kitu kuru, punktai pakartojami (+))

                     3.1.

                     Gamintojas:…

                     3.2.

                     Vidaus degimo variklis

                     3.2.1.

                     Speciali variklio informacija

                     3.2.1.1.

                     Darbo principas: priverstinis uždegimas/uždegimas suspaudimu, keturtaktis/dvitaktis (1)

                     3.2.1.2.

                     Cilindrų skaičius ir išdėstymas:…

                     3.2.1.3.

                     Variklio galingumas (s)… cm3

                     3.2.2.

                     Kuras: dyzelinas/benzinas/SND/SGD/etanolis: (1)…

                     4.

                        TRANSMISIJA (v)

                     4.2.

                     Tipas (mechaninė, hidraulinė, elektrinė ir t. t.):…

                     4.5.

                     Pavarų dėžė

                     4.5.1.

                     Tipas (rankinė/automatinė/CVT (pastoviai kintama transmisija)) (1)

                     4.9.

                     Diferencialinis užraktas: taip/ne/fakultatyvus (1)

                     9.

                        KĖBULAS

                     9.1.

                     Kėbulo tipas:…

                     9.3.1.

                     Durelių konfigūracija ir skaičius:…

                     9.10.3.

                     Sėdynės

                     9.10.3.1.

                     Skaičius:…

                     15.

                        TINKAMUMAS PAKARTOTINAI NAUDOTI, PERDIRBTI ir ATNAUJINTI

                     15.1.

                     Versija, kuriai priklauso pavyzdinė transporto priemonė:…

                     15.2.

                     Pavyzdinės transporto priemonės masė su kėbulu arba važiuoklės ir kabinos masė be kėbulo ir (arba) sukabinimo jungties, jeigu gamintojas nemontuoja kėbulo ir (arba) sukabinimo jungties (įskaitant skysčius, įrankius, atsarginį ratą, jei jie montuojami) be vairuotojo:…

                     15.3.

                     Pavyzdinės transporto priemonės medžiagų masė

                     15.3.1.

                     Medžiagos masė, į kurią atsižvelgiama prieš apdirbimą (##):…

                     15.3.2.

                     Medžiagos masė, į kurią atsižvelgiama išmontavimo metu (##):…

                     15.3.3.

                     Medžiagos masė, į kurią atsižvelgiama ne metalo liekanų apdirbimo metu, kai transporto priemonė laikoma tinkama perdirbti (##):…

                     15.3.4.

                     Medžiagos masė, į kurią atsižvelgiama ne metalo liekanų apdirbimo metu, kai transporto priemonė laikoma tinkama atnaujinti (##):…

                     15.3.5.

                     Medžiagų suskirstymas (##):…

                     15.3.6.

                     Pakartotinai naudoti arba perdirbti tinkamų medžiagų bendra masė:…

                     15.3.7.

                     Pakartotinai naudoti arba atnaujinti tinkamų medžiagų bendra masė:…

                     15.4.

                     Laipsnis

                     15.4.1.

                     Perdirbimo laipsnis „Rcyc( %)“:…

                     15.4.2.

                     Atnaujinimo laipsnis „Rcov( %)“:…

            (1)  Šiame informaciniame dokumente pateikti punktai ir išnašos atitinka Direktyvos 70/156/EEB I priedo punktus ir išnašas. Su šia direktyva nesusiję punktai praleisti.

         III PRIEDAS
         EB TIPO PATVIRTINIMO SERTIFIKATO PAVYZDYS
         Maksimalus formatas: A4 (210 x 297 mm)
         EB TIPO PATVIRTINIMO SERTIFIKATAS

            EB tipo patvirtinimą suteikiančios institucijos antspaudas

         Pranešimas dėl transporto priemonės:

                     —

                     EB tipo patvirtinimo (1)

                     —

                     EB tipo patvirtinimo pratęsimo (1)

                     —

                     atsisakymo patvirtinti EB tipą (1)

               pagal Direktyvą 2005/64/EB
         EB tipo patvirtinimo numeris:
         Pratęsimo priežastis:
         I SKIRSNIS

                     0.1.

                     Markė (gamintojo prekės ženklas):…

                     0.2.

                     Tipas:…

                     0.2.1.

                     Komercinis (-iai) pavadinimas (-ai) (2):…

                     0.3.

                     Tipo identifikavimo būdai, jei pažymėta ant transporto priemonės:…

                     0.3.1.

                     Šio žymėjimo vieta:…

                     0.4.

                     Transporto priemonės kategorija (3):…

                     0.5.

                     Gamintojo pavadinimas ir adresas:…

                     0.8.

                     Surinkimo gamyklos (-ų) adresas (-ai):…

               […]
         II SKIRSNIS

                     1.

                     Papildoma informacija:…
                     Pavyzdinės (-ių) transporto priemonės (-ių) tinkamumo perdirbti laipsnis (-iai):…
                     Pavyzdinės (-ių) transporto priemonės (-ių) tinkamumo atnaujinti laipsnis (-iai):…

                     2.

                     Techninė tarnyba, atsakinga už apžiūrą:…

                     3.

                     Apžiūros ataskaitos data:…

                     4.

                     Apžiūros ataskaitos nuoroda:…

                     5.

                     Pastabos (jei yra):…

                     6.

                     Pridedami dokumentai: rodyklė ir informacinis paketas…

                     7.

                     Transporto priemonė atitinka/neatitinka (1) šios Direktyvos techninius reikalavimus:…

               …

                     (Vieta)

                     (Parašas)

                     (Data)

               Pridedami dokumentai: Informacinis paketas

            (1)  Išbraukti, kai netaikoma.

            (2)  Jeigu neturima EB tipo patvirtinimo suteikimo metu, šis punktas pildomas ne vėliau kai transporto priemonė pristatoma į rinką.

            (3)  Kaip nustatyta Direktyvos 70/156/EEB II priedo A dalyje.

         IV PRIEDAS
         GAMINTOJO PIRMINIS VERTINIMAS
         1.   Šio priedo tikslas
         Šiame priede pateikiamas kompetentingos įstaigos atliekamas pirminis vertinimas, kad būtų patvirtinta, jog gamintojas laikosi tinkamos tvarkos ir procedūrų.
         2.   Kompetentinga įstaiga
         Gamintojo įdiegtų valdymo sistemų srityje kompetentinga įstaiga atitinka EN 45012: 1989 standartą arba ISO/IEC 62: 1996 vadovą dėl bendrųjų kriterijų, keliamų sertifikavimo įstaigoms, dirbančioms su kokybės sistemos sertifikatais.
         3.   Patikrinimai, kuriuos atlieka kompetentinga įstaiga
         3.1.   Kompetentinga įstaiga garantuoja, kad gamintojas ėmėsi būtinų priemonių:

                     a)

                     surinkti reikalingą informaciją visos tiekimo grandinės metu, ypač apie visų transporto priemonės konstrukcijoje naudojamų medžiagų pobūdį ir masę, kad būtų galima atlikti šioje Direktyvoje reikalaujamus skaičiavimus;

                     b)

                     savo žinioje turėti visą kitą atitinkamą informaciją apie transporto priemonę, kurios reikės atliekant skaičiavimus, pvz., skysčių kiekius ir t. t.;

                     c)

                     deramai patikrinti iš tiekėjų gautą informaciją;

                     d)

                     tvarkyti medžiagų suskirstymą;

                     e)

                     sugebėti atlikti transporto priemonės tinkamumo perdirbti ar atnaujinti laipsnio skaičiavimus pagal ISO 22628: 2002 standartą;

                     f)

                     pažymėti iš polimero arba elastomero pagamintas sudėtines dalis pagal 2003 m. vasario 27 d. Komisijos sprendimą 2003/138/EB, nustatantį transporto priemonių sudėtinių dalių ir medžiagų kodavimo standartus pagal Europos Parlamento ir Tarybos direktyvą 2000/53/EB dėl eksploatuoti netinkamų transporto priemonių (1);

                     g)

                     patikrinti, kad V priede išvardytos sudėtinės dalys nėra dar kartą panaudotos konstruojant naujas transporto priemones.

               3.2.   Visą reikalingą informaciją gamintojas pateikia kompetentingai įstaigai dokumento forma. Visų pirma, turi būti tinkamai dokumentuojamos perdirbti ir dar kartą panaudoti skirtos medžiagos.

            (1)  OL L 53, 2003 2 28, p. 58.

            IV priedo priedėlis
            ATITIKTIES SERTIFIKATO PAVYZDYS

         V PRIEDAS
         SUDĖTINĖS DALYS, KURIOS LAIKOMOS NETINKAMOMIS PAKARTOTINAI NAUDOTI
         1.   Įvadas
         Šiame priede aptariamos M1 ir N1 kategorijoms priklausančių transporto priemonių sudėtinės dalys, kurių negalima pakartotinai naudoti konstruojant naujas transporto priemones.
         2.   Sudėtinių dalių sąrašas

                     —

                     visos oro pagalvės (1), įskaitant pagalves, pirotechninius sensorius, elektroninius valdymo blokai ir sensorius,

                     —

                     automatinių ir neautomatinių saugos diržų komplektai, įskaitant austinius diržus, sagtis, plėtiklius, pirotechninius sensorius,

                     —

                     sėdynės (tik tais atvejais, kai saugos diržai įtvirtinti ir (arba) oro pagalvės įmontuotos į sėdynę),

                     —

                     vairavimo užraktai, veikiantys vairo ašies laikiklį,

                     —

                     imobilizatoriai, įskaitant atsakiklius ir elektroninius valdymo blokus,

                     —

                     išmetamųjų dujų valymo sistemos (pvz., kataliziniai konverteriai, dalelių filtrai),

                     —

                     išmetamųjų dujų slopintuvai.

            (1)  Kai oro pagalvė įmontuojama į vairą – pats vairas.

         VI PRIEDAS
         DIREKTYVOS 70/156/EEB PAKEITIMAI
         Direktyva 70/156/EEB iš dalies keičiama taip:

                     1)

                     I priedas papildomas šiais punktais:

                                 „15.

                                 PAKARTOTINIS PANAUDOJIMAS, PERDIRBIMAS ir ATNAUJINIMAS

                                 15.1.

                                 Versija, kuriai priklauso pavyzdinė transporto priemonė:

                                 15.2.

                                 Pavyzdinės transporto priemonės masė su kėbulu arba važiuoklės ir kabinos masė be kėbulo ir (arba) sukabinimo jungties, jeigu gamintojas neįmontuoja kėbulo ir (arba) sukabinimo jungties (įskaitant skysčius, įrankius, atsarginį ratą, jei jie montuojami) be vairuotojo:

                                 15.3.

                                 Pavyzdinės transporto priemonės medžiagų masė

                                 15.3.1.

                                 Medžiagos masė, į kurią atsižvelgiama prieš apdirbimą (1):

                                 15.3.2.

                                 Medžiagos masė, į kurią atsižvelgiama išmontavimo metu (1):

                                 15.3.3.

                                 Medžiagos masė, į kurią atsižvelgiama ne metalo liekanų apdirbimo metu, kai transporto priemonė laikoma tinkama perdirbti (1):

                                 15.3.4.

                                 Medžiagos masė, į kurią atsižvelgiama ne metalo liekanų apdirbimo metu, kai transporto priemonė laikoma tinkama atnaujinti (1):

                                 15.3.5.

                                 Medžiagų suskirstymas (1):

                                 15.3.6.

                                 Pakartotinai naudoti arba perdirbti tinkamų medžiagų bendra masė:

                                 15.3.7.

                                 Pakartotinai naudoti arba atnaujinti tinkamų medžiagų bendra masė:

                                 15.4.

                                 Laipsniai

                                 15.4.1.

                                 Perdirbimo laipsnis „Rcyc( %)“:

                                 15.4.2.

                                 Atnaujinimo laipsnis „Rcov( %)“:

                     2)

                  IV priedo I dalis papildoma šiuo punktu:

                                    „Dalykas

                                    Direktyvos numeris

                                       Oficialiojo leidinio nuoroda

                                    Taikomumas

                                    M1

                                    M2

                                    M3

                                    N1

                                    N2

                                    N3

                                    O1

                                    O2

                                    O3

                                    O4

                                                59.

                                                Tinkamumas perdirbti

                                    2005/64/EB

                                       L 310, 2005 m. lapkricio 25 d., p. 10

                                    X

                                    —

                                    —

                                    X

                                    —

                                    —

                                    “

                     3)

                  XI priedas iš dalies keičiamas taip:
                                 a)

                              1 priedėlis papildomas šiuo punktu:

                                                „Punktas

                                                Dalykas

                                                Direktyvos numeris

                                                M1 ≤ 2 500
                                                (1) kg

                                                M1 > 2 500
                                                (1) kg

                                                M2

                                                M3

                                                59

                                                Tinkamumas perdirbti

                                                2005/64/EB*

                                                N/A

                                                N/A

                                                —

                                                —“

                                 b)

                              2 priedėlis papildomas šiuo punktu:

                                                „Punktas

                                                Dalykas

                                                Direktyvos numeris

                                                M1

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59

                                                Tinkamumas perdirbti

                                                2005/64/EB*

                                                N/A

                                                —

                                                —

                                                N/A

                                                —

                                                —

                                                —

                                                —

                                                —

                                                —“

                                 c)

                              3 priedėlis papildomas šiuo punktu:

                                                „Punktas

                                                Dalykas

                                                Direktyvos numeris

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59

                                                Tinkamumas perdirbti

                                                2005/64/EB*

                                                —

                                                —

                                                N/A

                                                —

                                                —

                                                —

                                                —

                                                —

                                                —“

            (1)  Šios sąlygos apibrėžtos pagal ISO 22628: 2002 standartą.“;


Svarbus teisinis pranešimas

|

31985L0610

1985 m. gruodžio 20 d. Tarybos direktyva, septintą kartą (asbestas) iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo

Oficialusis leidinys L 375 , 31/12/1985 p. 0001 - 0002 specialusis leidimas ispanų kalba: skyrius 13 tomas 19 p. 0057  specialusis leidimas portugalų kalba skyrius 13 tomas 19 p. 0057  specialusis leidimas suomių kalba: skyrius 13 tomas 15 p. 0018  specialusis leidimas švedų kalba: skyrius 13 tomas 15 p. 0018  CS.ES skyrius 13 tomas 008 p. 86  - 87 ET.ES skyrius 13 tomas 008 p. 86  - 87 HU.ES skyrius 13 tomas 008 p. 86  - 87 LT.ES skyrius 13 tomas 008 p. 86  - 87 LV.ES skyrius 13 tomas 008 p. 86  - 87 MT.ES skyrius 13 tomas 008 p. 86  - 87 PL.ES skyrius 13 tomas 008 p. 86  - 87 SK.ES skyrius 13 tomas 008 p. 86  - 87 SL.ES skyrius 13 tomas 008 p. 86  - 87

		Tarybos direktyva1985 m. gruodžio 20 d.septintą kartą (asbestas) iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo(85/610/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi pripažinta, kad asbestas kelia pavojų sveikatai;kadangi asbesto ir net jo turinčių gaminių naudojimas dėl išskiriamų skaidulų gali sukelti asbestozę ir vėžį; kadangi todėl jų pateikimui į rinką ir naudojimui turėtų būti taikomi kuo griežtesni apribojimai;kadangi Direktyvoje 76/769/EEB [4] su pakeitimais, padarytais Direktyva 83/478/EEB [5], jau nustatytos pradinės tokio pobūdžio priemonės, draudžiančios, išskyrus keletą išimčių, pateikti į rinką ir naudoti krokidolitą ir reikalaujančios specialaus ženklinimo, atkreipiančio dėmesį į asbesto skaidulų turinčių produktų naudojimo pavojus;kadangi, norint apsaugoti žmonių sveikatą, būtina patobulinti prekybos pavojingomis asbesto skaidulomis ir jų naudojimo stebėseną visų pirma todėl, kad tam tikrais naudojimo tikslais gali būti naudojami pakaitalai, kurie yra laikomi mažiau pavojingais;kadangi būtina spręsti prekybos kitais asbesto turinčiais produktais ir jų naudojimo klausimus ir kadangi todėl Taryba prašo Komisijos kuo greičiau imtis ir ypač tęsti darbus, susijusius su asbesto produktų tyrimo metodais;kadangi kai kuriose valstybėse narėse asbestas yra reglamentuojamas teisės aktais; kadangi šių teisės aktų sąlygos, reglamentuojančios pateikimą į rinką ir naudojimą, skiriasi; kadangi šie skirtumai sudaro prekybos kliūtis ir daro tiesioginę įtaką bendrosios rinkos kūrimui ir veikimui;kadangi, norint pašalinti kai kuriuos iš šių skirtumų, reikia papildyti Direktyvos 76/769/EEB su paskutiniais pakeitimais, padarytais Direktyva 85/467/EEB [6], priedą,PRIĖMĖ ŠIĄ DIREKTYVĄ:1 straipsnis"6.3.Asbesto skaidulos chrizotilas, CAS Nr. 12001–29–5, amozitas, CAS Nr. 12172–73–5, antofilitas, CAS Nr. 77536–67–5, aktinolitas, CAS Nr. 77536–66–4, tremolitas, CAS Nr. 77536–68–6 | 6.3.1.Draudžiama į rinką pateikti ir naudoti šių skaidulų turinčius toliau išvardytus gaminius:a)žaislus;b)purškimui skirtas medžiagas arba preparatus; tačiau valstybės narės gali leisti savo teritorijoje naudoti asbesto turinčius purškimui skirtus bitumo junginius, naudojamus transporto priemonėms purkšti, siekiant apsaugoti jas nuo korozijos;c)gatavus gaminius, kurie visuomenei parduodami miltelių pavidalu;d)rūkymui naudojamus gaminius, tokius kaip tabako pypkės, cigaretės ir cigarų laikikliams;e)katalizinius filtrus ir izoliacines medžiagas, naudojamus suskystintas dujas naudojančiuose kataliziniuose šildytuvuose;f)dažus ir laką." |2 straipsnis1. Valstybės narės patvirtina priemones, kurios, įsigaliojusios ne vėliau nei iki 1987 m. gruodžio 31 d., įgyvendina šią direktyvą. Apie tai jos nedelsdamos praneša Komisijai.2. Valstybės narės pateikia Komisijai šios direktyvos taikymo srityje priimtų nacionalinės teisės nuostatų tekstus.3 straipsnisŠi direktyva skirta valstybėms narėms.Priimta Briuselyje, 1985 m. gruodžio 20 d.Tarybos varduPirmininkasR. Krieps[1] OL C 78, 1980 3 28, p. 10.[2] OL C 125, 1982 5 17, p. 159.[3] OL C 331, 1980 12 17, p. 5.[4] OL L 262, 1976 9 27, p. 201.[5] OL L 263, 1983 9 24, p. 33.[6] OL L 296, 1985 10 11, p. 56.--------------------------------------------------


title: 1974 m. kovo 4 d. Tarybos direktyva 74/151/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių tam tikras dalis ir techninius rodiklius, suderinimo

text:
Svarbus teisinis pranešimas

|

31974L0151

Oficialusis leidinys L 084 , 28/03/1974 p. 0025 - 0032 specialusis leidimas suomių kalba: skyrius 13 tomas 3 p. 0242  specialusis leidimas graikų k.: skyrius 13 tomas 2 p. 0209  specialusis leidimas švedų kalba: skyrius 13 tomas 3 p. 0242  specialusis leidimas ispanų kalba: skyrius 13 tomas 3 p. 0198  specialusis leidimas portugalų kalba skyrius 13 tomas 3 p. 0198

		Tarybos direktyva 74/151/EEB1974 m. kovo 4 d.dėl valstybių narių įstatymų, reglamentuojančių ratinių žemės ūkio ir miškų ūkio traktorių tam tikras dalis ir techninius rodiklius, suderinimo(74/151/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ir ypač į jos 100 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi techniniai reikalavimai, kuriuos privalo atitikti traktoriai pagal nacionalinius įstatymus, siejasi, inter alia, su didžiausia leistina eksploatacine traktoriaus mase, traktoriaus užpakalinio numerio plokštės vieta ir pritvirtinimu, degalų bakais, balasto svarmenimis, garso signalais ir leistinu triukšmo lygiu bei išmetimo sistemos slopintuvu;kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės nustatytų vienodus reikalavimus arba papildydamos jose galiojančias taisykles, arba pakeisdamos jas naujomis, visų pirma siekiant sudaryti galimybę, kad EEB tipo patvirtinimo tvarka, apie kurią kalbama 1974 m. kovo 4 d. Tarybos direktyvoje 74/150/EEB [3] dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo, galėtų būti taikoma kiekvienam traktoriaus tipui,PRIĖMĖ ŠIĄ DIREKTYVĄ:1 straipsnis1. "Žemės ūkio ir miškų ūkio traktorius" – tai bet kokia ne mažiau kaip dviejų ašių motorinė ratinė arba vikšrinė transporto priemonė, kurios pagrindinė paskirtis teikti traukos jėgą ir kuri specialiai suprojektuota vilkti, stumti, vežti arba varyti žemės ūkyje ir miškų ūkyje naudojamus tam tikrus padargus, mašinas arba priekabas. Traktorius gali būti pritaikytas kroviniams ir keleiviams vežti.2. Ši direktyva taikoma tik šio straipsnio 1 dalyje apibrėžtiems dviejų ašių traktoriams su pneumatinėmis padangomis, kurių didžiausias projektinis greitis ne mažesnis kaip 6 km/h ir ne didesnis kaip 25 km/h.2 straipsnisJokia valstybė narė negali atsisakyti suteikti traktoriui EEB tipo patvirtinimą arba nacionalinį tipo patvirtinimą dėl priežasčių, susijusių su:- didžiausia leistina eksploatacine traktoriaus mase,- traktoriaus užpakalinio numerio plokštės vieta ir pritvirtinimu,- degalų bakais,- balasto svarmenimis,- garso signalais,- leistinu triukšmo lygiu ir išmetimo sistemos slopintuvu,jeigu šie įtaisai ir rodikliai atitinka atitinkamuose prieduose išdėstytus reikalavimus.3 straipsnisJokia valstybė narė negali atsisakyti įregistruoti arba uždrausti parduoti, pradėti eksploatuoti arba naudoti traktorius dėl priežasčių, susijusių su 2 straipsnyje išvardytomis traktoriaus dalimis ir techniniais rodikliais, jeigu šie įtaisai ir techniniai rodikliai atitinka atitinkamuose prieduose išdėstytus reikalavimus.4 straipsnisPakeitimai, būtini priedų reikalavimus, išskyrus pateiktus VI priedo I.1 ir I.4.1.2 punktuose, derinant su technikos pažanga, priimami laikantis Tarybos direktyvos dėl ratinių žemės ūkio arba miškų ūkio traktorių tipo patvirtinimo 13 straipsnyje nustatytos tvarkos.5 straipsnis1. Valstybės narės priima nuostatas, kurios, įsigaliojusios per aštuoniolika mėnesių nuo pranešimo apie šią direktyvą dienos, įgyvendina šią direktyvą, ir apie tai nedelsdamos praneša Komisijai.2. Valstybės narės užtikrina, kad pagrindinių nacionalinės teisės nuostatų, kurias jos priima šios direktyvos taikymo srityje, tekstai būtų perduoti Komisijai.6 straipsnisŠi direktyva skirta valstybėms narėms.Priimta Briuselyje, 1974 m. kovo 4 d.Tarybos varduPirmininkasW. Scheel[1] OL 28, 1967 2 17, p. 462/67.[2] OL 42, 1967 3 7, p. 620/67.[3] OL L 84, 1974 3 28, p. 10.--------------------------------------------------I PRIEDASDIDŽIAUSIA LEISTINA EKSPLOATACINĖ MASĖ1. Didžiausią leistiną eksploatacinę masę, kurią nurodo gamintojas, kompetentinga administracija laiko didžiausia leistina eksploatacine mase, jeigu:1.1) bet kokių bandymų, kuriuos atlieka ši administracija, ypač tikrindama stabdžių sistemą ir vairo mechanizmą, rezultatai atitinka reikalavimus;1.2) didžiausia leistina eksploatacinė masė neviršija 14 metrinių tonų ir didžiausia leistina ašiai tenkanti masė yra ne didesnė kaip 10 metrinių tonų.2. Neatsižvelgiant į tai, kokia yra traktoriaus eksploatacinė masė, priekinės ašies ratų apkrova kelio dangai privalo būti ne mažesnė kaip 20 % konstrukcinės traktoriaus masės.--------------------------------------------------II PRIEDAS1. VIETOS, KURIOJE MONTUOJAMI UŽPAKALINIŲ NUMERIŲ ŽENKLAI, PAVIDALAS IR MATMENYSVieta, prie kurios tvirtinami numerio ženklai – tai keturkampis arba beveik keturkampis paviršius, kurio mažiausi matmenys:- ilgis 240 mm,- plotis 165 mm.2. NUMERIO ŽENKLŲ MONTAVIMO IR PRITVIRTINIMO VIETANumerio ženklai montuojami tokioje vietoje, kad tinkamai pritvirtinus numerius, jiems būtų būdingi šie rodikliai:2.1. Numerio ženklo padėtis atsižvelgiant į transporto priemonės plotįValstybėse narėse, kuriose eismas vyksta dešine kelio puse, numerio ženklo vidurinis taškas negali būti į dešinę nuo traktoriaus simetrijos plokštumos, o ir valstybėse narėse, kuriose eismas vyksta kaire kelio puse, – į kairę nuo traktoriaus simetrijos plokštumos.Valstybėse narėse, kuriose eismas vyksta dešine kelio puse, kairysis numerio ženklo kraštas negali būti į kairę nuo vertikalios plokštumos, lygiagrečios traktoriaus simetrijos plokštumai ir sutampančios su transporto priemonės toliausiai į išorę išsikišusiu kraštu.Valstybėse narėse, kuriose eismas vyksta kaire kelio puse, dešinysis numerio ženklo kraštas negali būti į dešinę nuo vertikalios plokštumos, lygiagrečios traktoriaus simetrijos plokštumai ir sutampančios su transporto priemonės toliausiai į išorę išsikišusiu kraštu.2.2. Numerio ženklo padėtis atsižvelgiant į išilginę traktoriaus simetrijos plokštumąNumerio ženklas yra statmenas arba beveik statmenas traktoriaus simetrijos plokštumai.2.3 Numerio ženklo padėtis atsižvelgiant į vertikalią plokštumąNumerio ženklo nuokrypis nuo vertikalios padėties yra 5°. Tačiau, jeigu būtina atsižvelgiant į traktoriaus kontūrą, numerio ženklo nuokrypis nuo vertikalios padėties gali būti:2.3.1) ne didesnis kaip 30°, kai paviršius, prie kurio pritvirtintas ženklo numeris, pasviręs į priekį, jeigu atstumas tarp numerio ženklo viršutinio krašto ir žemės yra ne didesnis kaip 1,20 m;2.3.2) ne didesnis kaip 15°, kai paviršius, prie kurio pritvirtintas numerio ženklas, pasviręs atgal, jeigu atstumas tarp numerio ženklo viršutinio krašto ir žemės yra didesnis kaip 1,20 m.2.4. Numerio ženklo atstumas nuo žemėsAtstumas tarp numerio ženklo apatinio krašto ir žemės yra ne mažesnis kaip 0,30 m: atstumas tarp numerio ženklo viršutinio krašto ir žemės yra ne didesnis kaip 1,20 m. Tačiau, kai pastarosios nuostatos laikytis praktiškai neįmanoma, atstumas nuo žemės gali būti didesnis kaip 1,20 m, bet tuomet šis atstumas privalo kuo mažiau skirtis nuo anksčiau nurodyto apribojimo, kiek tai įmanoma atsižvelgiant į traktoriaus konstrukcijos rodiklius, ir jokiu būdu negali būti didesnis kaip 2,5 m.2.5. Atstumo tarp numerio ženklo ir žemės nustatymas2.3 ir 2.4 punktuose nurodyti nuotoliai matuojami tuomet, kai traktorius yra be krovinio.--------------------------------------------------III PRIEDASSKYSTŲJŲ DEGALŲ BAKAI1. Degalų bakai turi būti atsparūs korozijai. Gamintojas privalo atilikti sandarumo bandymus, naudodamas slėgį du kartus didesnį už darbinį, tačiau bet kuriuo atveju ne mažesnį kaip 1,3 baro. Bet koks perteklinis arba darbinį viršijantis slėgis privalo būti automatiškai sumažinamas tinkamais įtaisais (alsuokliais, apsauginiais vožtuvais ir t. t.). Alsuokliai turi būti suprojektuoti taip, kad būtų pašalintas bet koks gaisro pavojus. Degalai neturi tekėti per degalų bako dangtį arba per įtaisus, skirtus sumažinti pernelyg didelį slėgį, net ir visiškai apvertus baką: leidžiama, kad degalai lašėtų.2. Degalų bakus privalu pritaisyti taip, kad jie būtų apsaugoti nuo poveikio, jeigu traktoriaus priekį arba galą veiktų smūginė apkrova; arti degalų bakų neturi būti kyšančių dalių, aštrių briaunų ir t. t.--------------------------------------------------IV PRIEDASBALASTO SVARMENYSJeigu, norint, kad būtų laikomasi nuostatų dėl EEB tipo patvirtinimo, traktoriui turi būti pritaisyti balasto svarmenys, juos turi pateikti gamintojas. Balasto svarmenys turi būti pagaminti iš metalo, suprojektuoti taip, kad juos būtų galima primontuoti prie traktoriaus, bei turėti juos pagaminusios firmos ženklą ir nuorodą į apytikrį jų svorį (kilogramais).--------------------------------------------------V PRIEDASGARSO SIGNALAS1. Garso signalas privalo būti su EEB patvirtinimo ženklu, numatytu 1970 m. liepos 27 d. Tarybos direktyva dėl valstybių narių įstatymų, skirtų motorinių transporto priemonių garso signalizacijos įtaisams, suderinimo [1].2. Traktoriuje sumontuoto garso signalo rodikliai2.1. Akustiniai bandymaiJeigu traktoriui suteiktas tipo patvirtinimas, tam tikro tipo traktoriuje sumontuoto garso signalo rodikliai turi būti išbandytos šiuo būdu:2.1.1. Garso signalo, kai jis pritaisytas prie traktoriaus, garso slėgio lygis matuojamas stovint 7 m atstumu nuo traktoriaus priekio atviroje ir kuo lygesnėje vietoje. Traktoriaus variklis išjungiamas. Efektinė įtampa yra tokia, kokia nurodyta šio priedo 1 punkte pateiktos direktyvos I priedo 1.2.1 punkte.2.1.2. Matuojant naudojama IEC (International Electrotechnical Commission) standarto "A" svertinė skalė.2.1.3. Didžiausias garso slėgio lygis nustatomas nuo 0,5 m iki 1,5 m aukštyje nuo žemės.2.1.4. Pirmiau nurodytas didžiausias lygis neturi būti didesnis kaip 93 dB (A).[1] OL L 176, 1970 8 10, p. 12.--------------------------------------------------VI PRIEDASI. LEIDŽIAMI GARSO LYGIAII.1. ApribojimaiŠios Direktyvos 1 straipsnyje nurodytas garso lygis, išmatuotas laikantis šiame priede nustatytų reikalavimų, negali viršyti šių lygių:89 dB (A) – traktoriams, kurių svoris be krovinio didesnis kaip 1,5 metrinės tonos;85 dB (A) – traktoriams, kurių svoris be krovinio ne didesnis kaip 1,5 metrinės tonos.I.2. MatuokliaiTraktoriaus keliamas triukšmas matuojamas triukšmamačiu, aprašytu Tarptautinės elektrotechnikos komisijos 179 publikacijos 1 leidime (1965).I.3. Matavimų sąlygosMatuojamas nepakrauto traktoriaus triukšmo lygis pakankamai tylioje ir atviroje vietoje (aplinkos ir vėjo triukšmas turi būti bent 10 dB (A) mažesnis už matuojamą triukšmą).Ši vieta gali būti, pavyzdžiui, atvira 50 m spinduliu aikštelė, kurios vidurinė dalis bent 20 m spinduliu iš esmės yra lygi; aikštelė gali būti betonuota, asfaltuota arba išklota panašia medžiaga ir negali būti užsnigta puriu sniegu, užaugusi aukšta žole, išpilta puria dirva ar pelenais.Paviršius, kuriuo bandymo metu rieda traktoriaus ratai, turi būti toks, kad padangos nekeltų pernelyg didelio triukšmo. Šis reikalavimas galioja tik triukšmą matuojant, kai traktorius važiuoja.Matuojama geru oru, pučiant silpnam vėjui. Arti traktoriaus arba mikrofono negali likti joks kitas asmuo išskyrus bandytoją, fiksuojantį aparatūros pateiktus duomenis, nes jeigu arti traktoriaus arba mikrofono stovėtų žiūrovai, tai jie galėtų padaryti didelę įtaką aparatūros pateikiamiems duomenims. Didelių rodyklės svyravimų, kurie pasirodo nesusiję su garso bendro lygio rodikliais, fiksuojant aparatūros duomenis nepaisoma.I.4. Matavimų metodasI.4.1. Važiuojančio traktoriaus triukšmo matavimas (tipui patvirtinti)Kiekvienoje traktoriaus pusėje matuojama bent du kartus. Parengtinius matavimus galima atlikti derinimo tikslais, tačiau į šiuos matavimus neatsižvelgiama.Mikrofonas pastatomas 1,2 m virš žemės ir nuo trajektorijos, kuria slenka traktoriaus vidurio linija CC, per 7,5 m, matuojant pirmiau nurodytai trajektorijai statmenoje linijoje PP“ (l paveikslas).Dvi linijos – AA’ ir BB’, lygiagrečios linijai PP’, – nubrėžiamos traktoriaus važiavimo kelyje: viena – 10 m iki linijos PP’, kita – 10 m už pastarosios linijos. Traktoriai linijos AA’ link važiuoja tolygiu greičiu, kaip nurodyta toliau. Tada degalų tiekimo sklendė visiškai atidaroma kuo staigiau ir paliekama visiškai atidaryta tol, kol traktoriaus [1] užpakalinė dalis kerta liniją BB’; tada degalų tiekimo sklendė uždaroma taip pat staigiai, kaip tai padaryti yra įmanoma.Matavimo rezultatas – tai didžiausias užfiksuoto garso lygis.I.4.1.1. Bandymo greitis – trys ketvirčiai didžiausio greičio, kuriuo traktorius važiuoja įjungus aukščiausią pavarą, naudojamą važiuoti keliu.I.4.1.2. Rezultatų aiškinimasI.4.1.2.1. Kad būtų atsižvelgiama į matuoklių netikslumus, kiekvieną kartą matuojant gauti rezultatai nustatomi iš prietaisais užfiksuotų duomenų atimant 1 dB (A).I.4.1.2.2. Matavimai laikomi galiojančiais, jeigu einančių vienas po kito dviejų matavimų, atliktų toje pačioje traktoriaus pusėje, rezultatai skiriasi ne daugiau kaip 2 dB (A).I.4.1.2.3. Bandymo rezultatas – tai didžiausias užfiksuotas garso lygis. Jeigu šis rezultatas didžiausią leistiną garso lygį, kalbant apie išbandytą traktorių, viršija 1 dB (A), matuojama du kartus. Trijų iš keturių šitokiu būdu gautų matavimų rezultatai privalo atitikti nustatytas ribas.+++++ TIFF +++++Matavimų vietos, kai traktorius važiuojaI.4.2. Stovinčio traktoriaus triukšmo matavimas (neprivalomas tipui patvirtinti)I.4.2.1. Triukšmamačio vietaMatuojama X taške (parodytas 2 paveiksle) 7 m atstumu nuo traktoriaus artimiausio paviršiaus.Mikrofonas pastatomas 1,2 m atstumu virš žemės.I.4.2.2. Matavimų skaičiusMatuojama bent du kartus.I.4.2.3. Traktoriaus bandymų sąlygosTraktoriaus variklis, kuriame nėra greičio reguliatoriaus, paleidžiamas trimis ketvirčiais sūkių per minutę. Varikliui veikiant tokiu greičiu, kaip nurodyta traktoriaus gamintojo, variklio galia būna didžiausia. Variklio sūkių skaičius per minutę matuojamas atskiru prietaisu, pvz., bandymo stendu ir tachometru. Jeigu varikliui sumontuotas greičio reguliatorius, kad variklis neviršytų greičio, kuriuo veikiant variklio galia didžiausia, variklis paleidžiamas veikti didžiausiu greičiu, kurį riboja reguliatorius.Prieš pradedant bet kokius matavimus, variklis pašildomas iki įprastos jo veikimo temperatūros.I.4.2.4. Rezultatų aiškinimasAtaskaitoje pateikiami visi užfiksuoti garso lygio duomenys.Jeigu yra galimybė, nurodomas variklio galiai apskaičiuoti naudotas būdas. Taip pat nurodoma traktoriaus eksploatacinė masė.Matavimai laikomi galiojančiais, jeigu einančių vienas po kito dviejų matavimų, atliktų toje pačioje traktoriaus pusėje, rezultatai skiriasi ne daugiau kaip 2 dB (A).Matavimo rezultatai – tai didžiausias matavimo metu užfiksuotas skaičius.+++++ TIFF +++++Matavimų vietos, kai traktorius stoviII. IŠMETIMO SISTEMA (SLOPINTUVAS)II.1. Jeigu traktoriuje sumontuotas įtaisas, suprojektuotas išmetimo dujų triukšmui sumažinti (slopintuvas), taikomi šio II skyriaus reikalavimai. Jeigu prie įleidimo angos variklyje yra sumontuotas oro filtras, reikalingas, kad būtų laikomasi reikalavimų dėl leistino triukšmo lygio, filtras laikomas slopintuvo sudėtine dalimi ir filtrui galioja šio II skyriaus nuostatos.II.2. Prie traktoriaus tipo patvirtinimo sertifikato turi būti pridėtas išmetimo sistemos brėžinys.II.3. Slopintuvas turi būti įskaitomai ir nenutrinamai pažymėtas ženklu, nurodančiu slopintuvo modelį ir tipą.II.4. Slopintuvo konstrukcijoje naudoti pluoštinę sugeriamąją medžiagą galima tik tada, jeigu laikomasi šių sąlygų:II.4.1) pluoštinės sugeriamosios medžiagos negalima dėti į slopintuvo dalis, kuriomis teka dujos;II.4.2) atitinkami įtaisai turi užtikrinti, kad pluoštinė medžiaga išliks savo vietoje per visą slopintuvo naudojimo trukmę;II.4.3) pluoštinė sugeriamoji medžiaga turi būti atspari bent 20 % aukštesnei už darbinę temperatūrą (C laipsniai), galinčią būti toje slopintuvo dalyje, kurioje yra pluoštinės sugeriamosios medžiagos.[1] Jeigu traktorius velka priekabą, į tai neatsižvelgiama nustatant, kada kertama linija BB.--------------------------------------------------